Polisi walioharibu gari la Mbunge Bobi Wine kushtakiwa\nMaafisa wa kikosi cha polisi cha kupambana na ghasia (FFU) walivunja madirisha ya gari la Mbunge huyo wa Kyadondo mashariki kwenye barabara ya Busabala alipokuwa akielekea kwenye eneo la One Love Beach kwa ajili ya tamasha la muziki wake aliloliita  Kyarenga Extra ambalo baadae lilizuiwa na maafisa wa usalama.

Maafisa walimzuwia mwanamuziki huyo aliyegeuka kuwa mwana siasa, na kupasua moja ya madirisha kabla ya kulipiga gesi ya kutoa machozi  ndani na kumvuta nje ya gari.

Polisi walimrudisha hadi kwenye nyumba yake  ya Magere, Kasangati katika wilaya ya Wakiso  baada ya Inspekta mkuu wa polisi Okoth Ochola kupiga marufuku tamasha lake za muziki.  Hivi karibuni, rais Museveni, katika taarifa yake, alilaani tukio hilo akisema kuwa polisi wangepaswa kuliburuza gari la mbunge huyo kokote ambako wangetaka kulipeleka.

 " Pia sikubaliani na njia iliyotumiwa na polisi kupasua vioovya gari la  Bobi Wine.  Wangeburuza gari lake na kulipeleka kokote walikotaka kumpeleka  ,"Alisema Bwana Museveni katika taarifa iliyotolewa tarehe 4 Mei, 2019.

Matokeo yake kitengo cha udhibiti wa viwango vya taaluma ya polisi (PSU) kinachunguza video zilizochukuliwa wakati wa tukio hilo ili kuwafikisha polisi mbele ya Mahakama ya Nidhamu ya polisi  kujibu tuhuma za kutumia nguvu kupita kiasi. 

Matumizi ya nguvu kupita kiasi ni kinyume cha sheria ya polisi  nchini Uganda . Iwapo afisa wa polisi  atapatikana na hatia hiyo hufutwa kazi au kupewa onyo kali. 

Msemaji wa polisi Bwana  Fred Enanga, anasema hawawezi kupuuza kauli ya rais kwasababu ndiye Mkuu wa Majeshi.   Bwana  Enanga anasema polisi watatumia utaratibu wa ndani ya polisi kwa kuzingatia  maelezo ya rais  na kuchukua uamuzi.

Hii si mara ya kwanza maafisa wa polisi kuharibu gari la mwanasiasa wa upinzani au kutumia nguvu kupita kiasi wakati wanapomkamata mwanasiasa  

Si mara ya kwanza kwa wanasiasa wa upinzani uganda kushambuliwa

Wakati wa uchaguzi wa ubunge wa Arua MP Agosti mwaka jana , Bobi Wine akikamatwa kwa njia ya ukatili  na kuteswa na maafisa wa jeshi la...\n\ntl;dr:
Maafisha wa polisi walioharibu gari la mbunge wa Upinzani  Robert Kyagulanyi al maarufu  Bobi Wine wakati alipotiwa nguvuni katika siku ya Jumatatu ya Pasaka  watakabiliwa na mashtaka katika mahakama ya nidhamu ya polisi ya matumizi ya nguvu kupita kiasi, amesema Msemaji wa polisi ya Uganda.